# data[].attributes.body
מסכמת שבוע מלא למידה, מתחילת שבוע בסדנא לניהול נגר עירוני עם ברק, דרך וובינר ניהול שטח בציפורי, ולבסוף כנס אדריכלי נוף עם ההופעה המרשימה של אגמא, גם כמעט בכל הרצאה בערב נגר, וכמובן בהרצאה של הילה ביום הכנס עצמו. בין לבין התחלנו לקדם תהליך הטמעה למדריך לתכנון נחלים לפי תמ"א אחת, שנתעמק בו ברביעי, וחיפוש מייגע אחר מקום למפגש האסטרטגית בסוף ינואר - מעניין כמה הנושא הזה של השכרת אולמות בארץ כזה פרוץ וטווח המחירים רחב בצורה יוצאת דופן....
זהו, חג שמח :)

# data[].attributes.headline
באיחור אבל מלונדון

# data[].attributes.subject
באיחור אבל מלונדון

# data[].attributes.body
שלום לכולםן
שני דברים מרכזיים בשבוע החולף היו כינוס של תוכניות העבודה, ורתימת מחזיקי עניין לקראת מפגש האסטרטגית בסוף ינואר. מפה לשם, לאחר מפגש וועדת היגוי מוצלח שבוע קודם, לחברים נפתחו הצ'אקרות ועלינו למעל 100 מוזמנים, כך שמאמצים רבים הופנו למציאת אולם חלופי (טרם נסגר!) - תודה רבה ענבל ולוטם ויעל ט וכל מי שנרתמו...
בחמישי לפנות בוקר נחתתי לסופ"ש חביב בלונדון הקפואה שאיתגרה אפילו תרמופובית שכמוני. העיר יפהפיה ועמוסה למרות גל הקור. חוזרת ישר לאחד השבועות היותר פסיכיים שהיו לי מאז 2019.
בתמונה: מהסיבות המרכזיות להגיע ללונדון

# data[].attributes.headline
פדלט באיחור.. יעלס

# data[].attributes.subject
פדלט באיחור.. יעלס

# data[].attributes.body
היי כולם,
אתמול הייתי ביום חופש והייתי שקועה בדברים אחרים, אז הנה אני פה באיחור.
השבוע התמקדתי בשני דברים עיקריים- מקרי בוחן ודיפלה.
מקרי בוחן- המקרה הראשון הוא נחל באר שבע בתחומי העיר באר שבע, שיפוצים אחרונים ועבודת נמלים בניסיון להשיג גרפיקה ותשריטים באופן כללי, ובאיכות נורמלית בפרט, מפרויקט שדברים רבים בו בוצעו לפני שני עשורים.. לקח לי הרבה זמן ובסוף הצלחתי להוציא משהו ראוי אני מקווה. מקרה נוסף הוא המקרה של דבוריה, שחזר עם הרבה התייחסויות ממשרד החקלאות, ברגע שעוברים עליו שם כמה אנשים זה מעלה לא מעט הערות. חלקן הגדול היו ענייניות ושלחו אותנו לסבב נוסף של איסוף מידע ודיוקים. בשבוע הבא יצא לסבב לשוני אחרון וקדימה לאוויר.
בזירת הדיפלה היתה השבוע הצגה פנימית של צות התכנון של תרחישים שונים לביצוע, כמעט כל התרחישים, למעט הביסיסי ביותר תלויים בהסכמות עם בעלי העניין שזה ככל הנראה המאפיין המרכזי ביותר בפרויקט.. בנוסף שבוע הבא יש פגישה בדיפלה עם הרפנטים המקצועיים של רט"ג (אנשי המקצוע בחטיבת המדע) בשביל להכניס אותם למה שקורה בפרויקט וגם בשביל להיעזר בהם להגדרת יעדים ומדדים. התהליך הזה קצת מורכב מכיוון שדורש סנכרון מחשבתי ורציונלי בין כל הגורמים, כל צוות התכנון שיש לו את הגיון העבודה שלו, וגם דורש מרט"ג להפעיל שרירים שלטענתם חלשים אצלם. זה מאתגר גם אותי ודורש ממני להצליח להוביל את התהליך בתוך המורכבות הזו.

אני חושבת שזהו בגדול.. שבת שלום!

# data[].attributes.body
פדלט באיחור קל. שבוע קצת קשוח עם ענייני בריאות במשפחה שהייתי צריכה להתפנות אליהם. בנוסף גם אני חטפתי אתמול איזה שפעת או משהו בסגנון שקצת השביתה אותי. זה קצת סינדל אותי השבוע וגרם לי לדאגה, אבל בכל זאת אעדכן מה כן קרה השבוע:

1. וובינר ציפורי- אני חושבת שהנושא היה מאד מעניין, אבל חושבת שאפשר היה אולי להוציא ממנו עוד מיץ. היו הרבה דוברים מה שנתן פרספקטיבה רחבה, אבל קצת מיהרנו להספיק לכולם ולא נשאר זמן לשאלות מהקהל ולדיון קצת יותר מעמיק בפאנל. יחד עם זאת אני חושבת שהיה ובינר טוב. נעים לעבוד עם יעלט שלאחרונה עשינו לא מעט דברים יחד. אני מוצאת שההנחיה בובינר היא יותר מלחיצה אותי מלעמוד מול קהל על במה ולדבר בלי הנחייה כתובה. משהו בשילוב בין הנחייה כתובה, הצורך לתפעל טכנית תוך כדי , ולדבר מול מסך בלי לראות פידבק מהקהל הוא לא קל, אך בטוחה שזו
מיומנת נרכשת. סך הכל אני נהנית מזה במיוחד מהחלקים שהם יותר פתוחים ומאפשרים דיאלוג עם המשתתפים.

2. סיימתי לכתוב את המאמר לבלוג על תכנית המים שהתחלתי לפני תקופה. השבוע תעבור ביקורת שותפים ותרגום לערבית. תכנית מאד מסקרנת שבלי קשר לבלוג שווה לעקוב אחרי ההתפתחות שלה. לדעתי זה איד מהליבות המרכזיות של שיקום נחל ציפורי.

3. מקרה בוחן גדורה נשלח לביקורת שותפים

4. רענון וסדר בתיקיות ובמאנדיי ותכנון לו"ז לשנה הבאה

5. למידת חומרי רקע למקרה הבוחן הבא בסומך

לגבי שיא אישי- חשבתי לחלוק איתכם שיא מפוקפק- שיא במספר עקיצות דבורים בפעם אחת. כמו שחלקכם יודעים אני דבוראית חובבת והתנדבתי לפני כמה שנים ב"מגן דבורים אדום" והייתי מפנה נחילי דבורים מכל מיני מקומות שהתנחלו בהם דבורים. פעם פיניתי נחיל דבורים מאיזה מקום בראש פינה. אחרי הנחיל הראשון שפונה בהצלחה הוא ראה שעדיין יש לו המון דבורים וקרא לי שוב . בדיקה נוספת גילתה שהתנחלו לו בתוך הקיר של בית העץ שלו, משפחה עצומה של דבורים שכנראה חיה שם כבר שנים לפי הגודל שלה. פירקנו לו את הקיר והמראה היה מטורף. קיר עץ חלול ענק שכולו מרושת בחלות ורוכש דבורים, וכמובן מלא דבש, ולד ואבקה. בקיצור הדבורים לא שמחו עם פינוי גוש קטיף שעשיתי להן, וגם יחד עם החליפה שלבשתי, זה היה הפינוי האכזרי ביותר שהיה לי. נעקצתי עשרות פעמים, אולי 50 אולי 100...מי ספר...התנסות כואבת גם לי וגם להן...אבל הצלחתי להעבירן בהצלחה לבית חדש.

בכל מקרה מזל שלפחות זה משפר את המערכת החיסונית, לפחות כך אומרים...

סופ"ש נעים לכולם

# data[].attributes.headline
מסכמת שבוע משיא לשיא :) יעל אילמר

# data[].attributes.subject
מסכמת שבוע משיא לשיא :) יעל אילמר

# data[].attributes.body
אתחיל בשיא אישי משבוע שעבר- ריצת שבת בדרך למרתון. 30 קילומטר. קצב טוב. לא הזעתי... סתם סתם! ברור שכן.

משם אציין שהשבוע שלי עף בין פאתי אילת לשדרות הגעתון.

קרו הרבה דברים השבוע בצוות הצבעוני שלנו:
ברק נותן בראש לניהול נגר.
יעל מקדמת לנו תוכנית שנתית לתפארת שתעשה לנו שנה עמוסה אך מנוהלת.
ענבל כבר ממש שוחה בנגר

ולכל אחד יש עוד מיליון דברים....

אני מאוד שמחה על ההחלטה לפנות זמן ולהגיע לכנס אדריכלי הנוף. אני חושבת שזה אחד הכנסים הטובים שהייתי בהם ולמדתי המון. מרעיונית טובים למבנה, אריזה וניהול תוכן ועד התוכן עצמו.

הכנס מורכב:
1. ערב ניהול נגר - שהיה מלא ומרשים כאילו זה כנס שעוסק בעתידנות, מציאות רבודה או כל נושא חדשני וסקסי של העולם "האמתי". באמת ששפשפתי עיניים. וזה מדהים כמה השיח הזה חודר מהר.
2. יום כנס מלא - 8:00 -19:00 של תוכן איכותי. הכל במליאה אחת. בלי פיצולים בלי fomo. שווה מאוד לחשוב על זה. הפעם זה היה מאוד מוצלח!
3. סיורים. יום שישי בבוקר. וואלה הבנתי שהם מלאים. אני מצטרפת מחר לסיור בכרם מהר"ל.

כמה תובנות ראשוניות:
1. אנשי מקצוע רוצים "מחשבונים" - כלים יישומיים להבין כמה נגר, כמה עצים, כמה אנשים, כמה פליטות פחמן, כמה אגירת פחמן. תנו להם מחשבונים.
אם לא מחשבון אז אפליקציות.
אבל הכי הכי זה דשבורד!!!!

2. המציאות מחייבת הרחבה של צוותי פעולה. העידן החדש דורש שיתופי פעולה לא קונבנציונליים.
בכל תחומי החיים. ראיה רחבה אם תרצו אגנית... נדרשת אתמול.
השיח החוזר על אינטרדיסצפלינריות שלח אותי לחשוב על עתיד האקדמיה האם יווצר נתק מהעולם האקדמי לעולם המקצועי כמו שכבר קורה בתחום ההייטק? מה זה יעשה?

3. האם תכנון מורכב יותר ומקצועי יותר יביא להאטה?

4. אנחנו חיים בעידן הדאטה. ביג דאטה. היום הטבע לא נהנה מספיק מהידע הזה שיש לנו. חייבים לקדם כלים ממשלתיים שמפתחים ומנהלים דאגה רלוונטית לתחומי התכנון, הפיתוח, המיטיגציה והאדפטציה. זה תפקיד ממשלתי.

5. רוצים שינוי? דברו בשפת האימפקט; כלכלי, חברתי, סביבתי. היום כבר יש כלים להערכה כלכלית כן גם של פעולות שיקום טבע. רק שאין בזה שימוש.
יש דוגמא מעניינת שהוצגה מציפורי. רז! זה משהו שיהיה מאוד מעניין להביא לקהילה המקצועית מתוך הפרויקט.

6. כלכלה מעגלית- רשויות ניקוז ידועות שגופי ביצוע מהירים ויעילים. החומרים שהם משתמשים בהם יכולים להוות שינוי במרחב. לדעתי זו חשיבה שלא קיימת אצלם היום ששווה לבדוק את הדופק ולנסות להכיר להם.

7. פלייס מייקינג - תחום שמאוד שווה להטמיע בפעולות של רשויות ניקוז עם הקהילות - שי בוא נדבר על זה. מאוד מאוד רלוונטי לצורך שעולה הרבה מאוד מרשויות ניקוז.

לסיכום: סיימתי עם מחשבה על אדריכלות נוף. בשונה מאדריכלות בניינים את הנוף לא ניתן לתכנן ולשלוט בו.
לכן, אדריכלית נוף טובה היא בעצם קצת כמו אשת חינוך טובה. היא פוגשת את הנוף מכירה את האופי שלו, התכונות שלו, היכולות שלו, הפוטנציאל, גבולות היכולות וכו... מסתכלת עליו בעיניים טובות וחומלות ובונה לו סטינג  מתאים שבתוכו "הילד" (הנוף) יוכל להפוך למה שהוא ואיך שהוא מבלי שיש לה שליטה עליו. היא מובילה אותו ברכות לדרך שלא ידועה גם לה אבל היא מאמינה בה ובו וכך מאפשרת לו קיום.

# data[].attributes.headline
שבוע שמסתיים בקול תרועה - הילה

# data[].attributes.subject
שבוע שמסתיים בקול תרועה - הילה

# data[].attributes.body
שלום חברים וחברות!!
השבוע הזה התחיל בשש בבוקר ביום ראשון בדרך לערבה הרחוקה והיפה - להכרות מעמיקה עם המקום ועם צוות רנ"ג ערבה. היה סיור מוצלח מאוד מכל הבחינות - גם בהכרות הייחודית של האתגרים בערבה וגם עם צוות הרשות - תחילתה של ידידות מופלאה.
יום שני עבר במשרד - עם פגישות חשובות על תוכניות עבודה וחיזוק נושאים בעבודה - פרוייקטי הדגמה, כלי ההערכה ועוד.
ביום שלישי התקדמנו עם הוועדה המלווה לגבי פרוייקט עמק צורעה - וגם כאן נרשמה התקדמות לצד רצון להעמיק בתחום ההידרולוגי.
בנוסף התקיימה פגישה מעולה עם מנהל התכנון על יישום המדיניות לניהול נגר - וכאן שאפו לברק!!
אתמול התקדמנו עוד צעד עם ליווי התוכניות - בתכנית בעכו - דרך פגישה עם אדריכלית העיר ואורלי מרשות ניקוז גליל מערבי - הצלחנו לייצר שיח פתוח ובעיקר להביא למידה עתידית לעיר ולתהליך כולו - כל הכבוד ליעל ה וליעל א - על המחשבה להוצאה לפועל של סיור משותף - אין לי ספק שהפלטפורמה תאפשר שיח אגני וחשוב של כלל השחקנים הקשורים לתכנית.
היום, כנס אדריכלי הנוף - היה באמת כנס מוצלח מכל הבחינות - כנס עם אמירה תכנונית חשובה, הרבה הרצאות על פרוייקטים טובים, דוברים מצויינים ובעיקר אוירה חיובית - באו להקשיב וללמוד. כמובן שהכל בסטייל, עם המון מחשבה ותשומת לב לדברים הקטנים. שמחתי מאוד שניתנה לנו הזכות להציג את אגמא וגם כאן שוב תודה ליעל א. על מצגת מעולה!!!

בין לבין ראיתי שבגזרת מקרי המבחן יש התקדמות, התקיים וובינר מוצלח נוסף בציפורי  - רז ויעל ט. - יפה!!
ומסמכים על ניהול אגני אינטגרטיבי הושלמו (ליאור) וגם התקיימו סיורים בגזרת ליווי הפרוייקטים גם בירקון וגם בנחל חילזון - יפה!!!

היד עוד נטויה! וקרו דברים נוספים. משאירה לכם לעדכן.
סופ"ש נעים לכולם!!!!
הילה
מאחלת לכולם

# data[].attributes.headline
ברכבת הביתה, הפעם חוזר מכנס אדריכלי הנוף 

# data[].attributes.subject
ברכבת הביתה, הפעם חוזר מכנס אדריכלי הנוף 

# data[].attributes.body
שווה לראות גם את הקליפ המצורף.. מעביר את הרפרנס ליגאל;) וואלה, כנס מעולה! כל ההרצאות היו מעניינות ועשויות טוב מאוד כמעט כמו ההצגה של הילה.. סטינג מצויין והייתה בירה 😜 מבחינת התכנים אפשר היה לחשוב שזה כנס בנושא אקלים לאנשי סביבה.. מקווה שהכנס פגש את אדריכלי הנוף.. היו המון אנשים שהכרנו והכירו את אגמא ומי שלא, עכשיו מכיר!
חוצמזה, ביום שני הייתה סדנת ניהול נגר עירוני ברמת גן שהתחילה קצת בחשש שלא מגיעים מספיק משתתפים אבל לאט לאט טפטפו עוד ומי שהגיעו, התעניינו מאוד, למדו ממש והפיקו המון ערך.
ביום שלישי הייתה פגישת סיכום שנה והצגת התכנית לשנה הבאה לצוות ההיגוי.. נתן לי הזדמנות לעבור על כל הפעילויות שהתקיימו ולהציג אותן במרוכז. היו הרבה..ומנתוח הקהלים והמשובים באמת שהיתה פעילות מדוייקת רגע של שיא מקומי.. אתמול, רביעי היה מפגש ניהול נגר (בצהריים) עם בודקות תכניות מועדות מקומיות והיו להן הרבה השגות והערות על מנהל תכנון והמדיניות.. לקחתי לתשומת הלב ומעביר הלאה.. חוצמזה נפתחו עוד לא מעט הזדמנויות ופעילויות שהולכות להתקיים בקרוב. 2023 כבר כאן.. אחלה סופשבוע לכולם.. וממש ניכר שנגר זו כבר לא מילה איזוטרית שרק אנחנו וגלעד ספיר מכירים..

# data[].attributes.attachment_link.title
כאן המרכז - ספר הילדים | "כאן המרכז" שכתב ג'ימבו ג'יי התחיל כשיר ספוקן-וורד באקפלה על במות הפואטרי סלאם ועכשיו נכנס לפורמט פורץ דרך בז'אנר- ספר ילדים!

"הבחירה בפורמט של ספר... | By ‎פואטרי סלאם - Poetry Slam Israel‎ | Facebook

# data[].attributes.attachment_link.description
2.9K views, 92 likes, 7 loves, 22 comments, 14 shares, Facebook Watch Videos from פואטרי סלאם - Poetry Slam Israel: "כאן המרכז" שכתב ג'ימבו ג'יי התחיל כשיר ספוקן-וורד באקפלה על במות הפואטרי סלאם...

# data[].attributes.headline
חנוכה שמח מליאור

# data[].attributes.subject
חנוכה שמח מליאור

# data[].attributes.body
העדכונים שלי די קצרים ביחס אליכם ולכן אני לא מוצאת את עצמי מוסיפה תוכן בכל שבוע (פשוט מביך לכתוב פה שורה מול כל העיסוקים של כולם).
אסכם שהפעילות לאחרונה התמקדה בסיום מקרי בוחן שכתבתי ושל אחרים, עם הקשיים בכך, בכתיבת עמוד חדש ד דש לאתר מאגר הידע שמטרתו להסביר על התפיסה האגנית המשלבת אחת ולתמיד בצורה בהירה כשהזרקור מפונה למה זה אומר ניהול של תהליך בתפיסה הוליסטית , ומהם ההישגים הנדרשים של ניהול כזה בהסתכלות  על אגן היקוות. ניסיתי ככל האפשר להימנע מסיסמאות וחזרתיות ואתם תשפטו האם הצלחתי בעתיד.

בעבודה על פרויקטי הדגמה - מתחילים לגבש סקירות מקצועיות סביב תכנון נחל באזור תעשייה ובעיר.

בשבועיים הבאים לא אהיה לכן מאחלת לכם חנוכה מואר ונהדר, שתביאו את טיפת האור הייחודית שלכם אל העולם